paragraph_text: Godine 1768. Soane započinje svoju karijeru dolaskom u ured arhitekta Georgea Dancea mlađeg, godine 1772. dolazi kod arhitekta Henrya Hollanda kao pomoćnik, a od 1772. godine pohađa Kraljevsku akademiju umjetnosti. Godine 1778. Soane odlazi na Grand Tour u Italiju, nakon što mu je kralj Đuro III. dodijelio putnu stipendiju. Godine 1788. postaje arhitekt Engleske banke i time njegova karijera uzima maha. Tome su uslijedila različita imenovanja, a 1806. godine, kao profesor arhitekture, naslijedio je Georgea Dancea na Kraljevskoj akademiji. Naslov viteza dobio je 1831. godine.